VIDEO में लोग चिल्लाते और भागते हुए दिखे; 16 दिन में यह दूसरी घटना
Jammu Kashmir Ramban Condition - Follow Ramban News On Dainik Bhaskar. जम्मू-कश्मीर के रामबन में लैंडस्लाइड से एक शख्स की मौत हो गई, जबकि 6 लोग घायल हो गए हैं। लैंडस्लाइड के चलते कई गाड़िया नदी में गिर गई हैं। फिलहाल रेस्क्यू टीम कार्य में जुटी हुई है
जम्मू-कश्मीर के रामबन में लैंडस्लाइड से एक शख्स की मौत हो गई, जबकि 6 लोग घायल हो गए हैं। लैंडस्लाइड के चलते चिनाब नदी में कई गाड़ियां गिर गई हैं। फिलहाल रेस्क्यू टीम कार्य में जुटी हुई है। घटना रामबन के सेरी क्षेत्र की है।
अधिकारियों ने कहा- नेशनल हाइवे को अभी ब्लॉक कर दिया गया है, क्योंकि जमीन अब भी धंस रही है। उन्होंने कहा कि अचानक हो रही लैंडस्लाइड के कारणों का जियोलॉजिकल सर्वे ऑफ इंडिया की टीम जल्द से जल्द पता लगाएगी।
लैंडस्लाइड का वीडियो आया सामने, लोगों चिल्लाते हुए भाग रहे
सोशल मीडिया पर घटना का वीडियो वायरल हो रहा है। उसमें कई लोगों के चिल्लाने की आवाज आ रही है। लोग इधर-उधर भाग रहे हैं। वीडियो में देखा जा सकता है कि एक पहाड़ी से बहुत तेजी से मलबा नीचे सड़क की ओर आ रहा है और पूरे क्षेत्र में धूल ही धूल उड़ रही है।
रामबन में फरवरी में भी हुई थी लैंडस्लाइड की घटना
रामबन में 19 फरवरी को भी लैंडस्लाइड की घटना सामने आई थी। एक दर्जन से अधिक मकान क्षतिग्रस्त होने से 13 परिवार बेघर हो गए थे। जानकारी मिलते ही अधिकारी मौके पर पहुंचे गए थे और 13 परिवारों को सुरक्षित स्थान पर पहुंचाया था। उन्हें सरकार की तरफ से सहायता राशि देने की बात भी कही गई थी।
लैंडस्लाइड से जुड़ी भास्कर की ये खास खबरें भी पढ़ें...
1. मलेशिया में लैंडस्लाइड, 16 लोगों की मौत:मरने वालों में 5 साल का बच्चा
मलेशिया की राजधानी कुआलालांपुर के सेलांगर शहर में लैंडस्लाइड हुई। इसमें अब तक 16 लोगों की मौत हो गई। फायर एंड रेस्क्यू डिपार्टमेंट के मुताबिक, मलबे से 23 लोगों को सुरक्षित बाहर निकाला गया। न्यूज एजेंसी AP के मुताबिक, मरने वालों में एक 5 साल का बच्चा और एक महिला भी शामिल है। 7 अन्य लोगों को गंभीर हालत में अस्पताल में भर्ती कराया गया। इन्हें ढूंढने के लिए लगभग 400 पुलिस वालों को लगाया गया। पूरी खबर पढ़ें...
2. कोलंबिया में लैंडस्लाइड, 8 बच्चों समेत 34 की मौत; 7 साल की बच्ची को मलबे से निकाला
साउथ अमेरिकी देश कोलंबिया में सोमवार को बड़ा हादसा हुआ। यहां रिसाराल्डा प्रांत में एक बस लैंडस्लाइड की चपेट में आ गई। इस हादसे में 34 लोगों की मौत हो गई। नेशनल यूनिट फॉर डिजास्टर रिस्क मैनेजमेंट (UNGRD) के मुताबिक, मरने वालों में 8 बच्चे हैं। पढ़ें पूरी खबर...
3. PHOTOS में वेनेजुएला में बाढ़ से हुई तबाही
साउथ अमेरिकी देश वेनेजुएला में बाढ़ और भारी बारिश की वजह से हालात बेहद खराब हो गए। लैंडस्लाइड में 22 लोगों की मौत हुई। 3 राज्यों में लोगों को भारी परेशानी का सामना करना पड़ा। सबसे ज्यादा नुकसान राजधानी के पास लास तेजेरियस शहर में हुआ। राष्ट्रपति निकोलस मादुरो ने 3 दिन का राष्ट्रीय शोक घोषित किया।​​​​ पढ़ें पूरी खबर...
4. इटली के इस्चिया आईलैंड में भूस्खलन, लोग बोले- भारी बारिश के बीच तेज गर्जन सुनाई दी और सब तबाह हो गया
इटली के इस्चिया आईलैंड में भारी बारिश के बाद भूस्खलन हो गया। इस घटना में एक महिला की मौत हो गई। कंपानिया इलाके में रहने वाली लिसा मोकियारो ने बताया कि लैंडस्लाइड के बाद घर, सड़कों सब तबाह हो गया। उन्होंने कहा- रात करीब 3 बजे तेज गर्जन सुनाई दी। इसके बाद पहली लैंडस्लाइड हुई। 5 बजे के आस-पास दूसरा भूस्खलन हुआ। आस-पास का मंजर बहुत ही खतरनाक था। पढ़ें पूरी खबर...